แรงซื้อหุ้น PTT ประคอง SET ปิดบวก 0.14 จุด แนะจับตาประชุมเฟดคืนนี้
แรงซื้อหุ้น PTT ประคอง SET ปิดบวก 0.14 จุด แนะจับตาประชุมเฟดคืนนี้ โดยดัชนีปิดตลาดวันนี้ ที่ระดับ 1,801.16 จุด บวก 0.14 จุด หรือ 0.01% มูลค่าการซื้อขาย 8.42 หมื่นล้านบาท
21 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,801.16 จุด บวก 0.14 จุด หรือ 0.01% มูลค่าการซื้อขาย 8.42 หมื่นล้านบาท
10 หุ้นดันดัชนีวันนี้

ด้านนายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยว่า ตลาดหุ้นไทยวันนี้ไม่ค่อยดีนักแต่ยังได้หุ้น PTT มาช่วยประคองตลาดฯ ไว้ได้มาก และหุ้นในกลุ่มสื่อสารกับกลุ่มแบงก์ยังยืนได้ ทั้งนี้เป็นผลจากปัจจัยบวกไม่แรงมากพอ และที่ผ่านมาราคาก็ปรับตัวขึ้นไปมากแล้ว ทำให้มีแรงขายทำกำไรออกมา
ขณะที่ตลาดหุ้นในภูมิภาคเอเชียต่างอยู่ในแดนบวก โดยคืนนี้แนะติดตามรายงานการประชุมธนาคารกลางสหรัฐฯ (เฟด) ของครั้งที่แล้ว แม้จะคาดว่าคงไม่มีเรื่องตื่นเต้น อย่างไรก็ดี สัปดาห์หน้าเป็นช่วงโค้งสุดท้ายของการทยอยประกาศผลประกอบการของบริษัทจดทะเบียนน่าจะช่วยหนุนตลาดฯได้บ้าง
ส่วนแนวโน้มการลงทุนในวันพรุ่งนี้ (22 ก.พ.) คาดตลาดฯ คงจะแกว่งแคบ โดยให้กรอบการแกว่งไว้ที่ 1,795-1,808 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 17,092.95 ล้านบาท ปิดที่ 522.00 บาท  เพิ่มขึ้น 32.00 บาท
IVL มูลค่าการซื้อขาย 3,106.86 ล้านบาท ปิดที่  52.25 บาท  ลดลง   2.25 บาท
CPALL มูลค่าการซื้อขาย 2,178.15 ล้านบาท ปิดที่  83.50 บาท  เพิ่มขึ้น  0.75 บาท
AOT มูลค่าการซื้อขาย 2,121.73 ล้านบาท ปิดที่  68.00 บาท  ลดลง   0.50 บาท
IRPC มูลค่าการซื้อขาย 2,007.40 ล้านบาท ปิดที่   7.75 บาท  เพิ่มขึ้น  0.10 บาท
ตลาดหุ้นเอเชีย
